**คำนำ**

 ด้วยรัฐธรรมนูญแห่งราชอาณาจักรไทย พุทธศักราช 2550 มาตรา 287 วรรค 3 บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่องการจัดทำงบประมาณ การใช้จ่าย และผลการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และแก้ไขเพิ่มเติมถึงฉบับที่ ๓ (พ.ศ. ๒๕๖๑) ข้อ 30 (๓) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและรายงานเสนอความเห็นดังกล่าว และปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุปี

 คณะกรรมการติดตามและประเมินผลแผนพัฒนาองค์การบริหารส่วนตำบลบางดี ซึ่งได้รับการแต่งตั้งตามระเบียบกระทรวงมหาดไทยว่าด้วยการจัดแผนพัฒนาขององค์กรปกครองส่วนท้องถิ่น พ.ศ.2548 และแก้ไขเพิ่มเติมถึงฉบับที่ ๓ (พ.ศ. ๒๕๖๑) ได้ดำเนินการกำหนดรายงานการติดตามและประเมินผลแผนพัฒนา ซึ่งให้มีวิธีการติดตามและประเมินผลตามระบบสารสนเทศเพื่อการติดตามและประเมินผลแผน การใช้จ่ายงบประมาณขององค์กรปกครองส่วนท้องถิ่น ดังนั้นเพื่อให้สอดคล้องกับระเบียบฯ จึงได้มีการติดตามและประเมินผลแผนพัฒนาฯ ในรอบปีงบประมาณ ๒๕๖3 ขึ้น และสรุปรายงานผลการติดตามและประเมินผลเสนอผู้บริหาร คณะกรรมการพัฒนาฯ และประชาชนรับทราบโดยทั่วกันในลำดับต่อไป

 **คณะกรรมการติดตามและประเมินผลแผนพัฒนา**

**องค์การบริหารส่วนตำบลบางดี**

**พฤศจิกายน 2563**